 mhn
                                        udskrift
                                             af
                          sø- & handelsrettens dombog
                                       ____________
                                        kendelse
afsagt den 1. juli 2015.
b-28-15
s aps under konkurs
(advokat boris frederiksen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 31. januar
2012 af selskab1 aps med en selskabskapital på 80.000 kr., der blev indbetalt kontant til kurs
100. x har ifølge samme rapport siden den 31. januar 2012 og frem til den 1. juli 2014, hvor
selskabet gik i likvidation med bryan göddert som likvidator, været registreret som direktør
                                                         -2-
i selskabet. selskabets formål var at drive virksomhed med privat vagt- og sikkerhedstjene-
ste.
den … 2014 blev selskabet erklæret konkurs efter begæring fra skat.
skifteretten har den 13. januar 2015 taget kurators indstilling om at indlede konkurskaran-
tænesag mod x til følge.
fristdagen er den 1. juli 2014.
påstande
i et processkrift modtaget i sø- og handelsretten den 13. januar 2015 har kurator nedlagt på-
stand om, at x pålægges konkurskarantæne i tre år.
processkriftet er med modtagelsesbevis forkyndt for x, som har bekræftet modtagelsen den
17. februar 2015, hvor han samtidig bekræftede at have modtaget rettens brev af 3. februar
2015 med bilag. brevet indeholdt en svarfrist på 14 dage fra forkyndelsen. x har ikke i øvrigt
svaret på rettens henvendelser og har således hverken nedlagt en påstand eller anmodet om
mundtlig behandling. sagen er herefter behandlet på skriftligt grundlag.
oplysninger i sagen
det hedder i kurators processkrift af 2. februar 2015 blandt andet:
       ”… x var direktør i selskabet fra stiftelsen den 31. januar 2012 indtil den 1. juli 2014, hvor selskabet
       trådte i likvidation. som likvidator for selskabet tiltrådte bryan göddert. selskabet ændrede samtidig
       navn til s aps samt skiftede adresse til bryan göddert’s kontoradresse.
       som følge af en restance til skat angående skyldig moms, a-skat, am-bidrag og vægtafgift for i alt kr.
       305.272,30 indgav kammeradvokaten på vegne skat konkursbegæring … henset til, at sø- og han-
       delsretten har modtaget konkursbegæringen mod selskabet mindre end 3 måneder efter, at selskabet trådte
                                                  -3-
i likvidation, udgør dagen for selskabets beslutning om likvidation fristdagen i boet. da likvidationen blev
vedtaget den 1. juli 2014, udgør denne dag fristdagen.
den relevante periode for bedømmelse af sagen, jf. konkurslovens § 157, stk. 1, er således fra den 1. juli
2013 til den 6. august 2014.
1.      sagens faktiske forhold
1.1     det konkursramte selskab
selskabet drev som nævnt ovenfor privat vagt- og sikkerhedstjeneste og var hos skat registreret for
moms, a-skat/am-bidrag og selskabsskat.
selskabet har siden stiftelsen kun i et vist omfang indberettet a-skat og am-bidrag til skat og har siden
juli 2013 ikke betalt a-skat/am-bidrag. endvidere har selskabet siden 2. kvartal 2012 undladt at angive
og betale de foreløbigt fastsatte momskrav.
det fremgår således af konkursbegæringen af 28. juli 2014 … at selskabet per 15. juli 2014 skyldte føl-
gende beløb til skat:
a-skat juli 2013                                                          kr.           14.696,00
a-skat august 2013                                                        kr.           19.220,00
a-skat september 2013                                                     kr.           20.042,00
a-skat oktober 2013                                                       kr.           13.792,00
a-skat november 2013, foreløbigt fastsat                                  kr.           17.000,00
a-skat december 2013                                                      kr.           24.455,00
a-skat januar 2014                                                        kr.           17.318,00
a-skat februar 2014                                                       kr.           10.671,00
a-skat marts 2014                                                         kr.             9.219,00
a-skat april 2014, foreløbigt fastsat                                     kr.           12.000,00
am-bidrag august 2013                                                     kr.             6.404,00
am-bidrag september 2013                                                  kr.             6.333,00
am-bidrag oktober 2013                                                    kr.             4.452,00
am-bidrag november 2013, foreløbigt fast sat                              kr.             5.000,00
                                                   -4-
am-bidrag december 2013                                                     kr.            8.658,00
am-bidrag januar 2014                                                       kr.            4.305,00
am-bidrag februar 2014                                                      kr.            3.286,00
am-bidrag marts 2014                                                        kr.            2.993,00
am-bidrag april 2014, foreløbigt fastsat                                    kr.            3.000,00
moms 2. kvartal 2012, foreløbigt fast sat                                   kr.            8.000,00
moms 3. kvartal 2012, foreløbigt fastsat                                    kr.            8.000,00
moms 4. kvartal 2012, foreløbigt fastsat                                    kr.            8.000,00
moms 1. kvartal 2013, foreløbigt fastsat                                    kr.            8.000,00
moms 2. kvartal 2013, foreløbigt fastsat                                    kr.            8.000,00
moms 3. kvartal 2013, foreløbigt fastsat                                    kr.            8.000,00
moms 4. kvartal 2013, foreløbigt fastsat                                    kr.            8.000,00
skyldige vægtafgifter                                                       kr.          21.883,82
gebyrer for foreløbige fastsættelser                                        kr.            4.000,00
renter                                                                      kr.          13.469,48
i alt                                                                       kr.         298.197.30
der er tilsyneladende ikke foretaget bogføring i selskabet siden stiftelsen, som nærmere anført nedenfor.
selskabet har dog indleveret en årsrapport for perioden 31. januar 2012 – 30. juni 2013 … årsrapporten
er ikke revideret af en revisor. det bemærkes for god ordens skyld, at det i årsrapporten er angivet, at sel-
skabet i perioden 31. januar 2012 – 30. juni 2013 havde en nettoomsætning på kr. 3,7 mio.
ved en gennemgang af selskabets kontoudtog … for perioden fra selskabets stiftelse den 31. januar 2012
og indtil konkursdekretets afsigelse den … 2014 er det konstateret, at selskabet i denne periode havde ind-
betalinger på selskabets konto for ca. kr. 7 mio.
der er i øvrigt ikke udarbejdet en årsrapport for perioden 1. juli 2013 til 30. juni 2014.
kurator har anmodet x, bryan göddert samt selskabets revisor om at fremsende selskabets bogføring.
bryan göddert har oplyst, at han ikke er i besiddelse af selskabets bogføringsmateriale, og kurator har i
øvrigt ikke modtaget svar på henvendelserne herom. kurator er således ikke i besiddelse af selskabets bog-
føring.
                                                   -5-
der er i konkursboet alene registreret et aktiv i form af et indestående på selskabets konto i sydbank på kr.
13.982,92. der er i boet anmeldt krav for ca. kr. 370.000, herunder et skattekrav på ca. kr. 300.000, jf.
gældbogsudskrift af 30. januar 2015 ...
kurator har endvidere ved en gennemgang af kontoudtog for selskabets erhvervskonto i perioden januar
2013 til august 2014 … konstateret, at der er foretaget kontante hævninger fra selskabets konto for i alt
kr. 547.300. der foreligger ingen bilag for disse hævninger, hvorfor kurator har tilskrevet x herom ved
skrivelse af 21. januar 2015 ...
1.2     x
x var direktør i s aps (tidligere s1 aps) fra selskabets stiftelse per 31. januar 2012, og indtil selskabet
trådte i likvidation den 1. juli 2014…
kurator har som følge heraf indkaldt x til at afgive forklaring i henhold til konkurslovens § 105, stk. 1, jf.
vidneindkaldelse af 9. oktober 2014 ....
x afgav forklaring i sø- og handelsretten den 26. november 2014. det fremgår af retsbogen af samme dag
… at x forklarede, at s1 aps var stiftet af hans holdingselskab, selskab1 aps. selskabskapitalen på kr.
80.000 blev dog betalt af x selv.
driften i selskabet var indledningsvis fornuftig, men det gik dog hurtigt ned af for selskabet, da der var
mange af selskabets kunder, som ikke betalte.
x kunne ikke huske, hvornår driften i selskabet stoppede, men formentlig omkring årsskiftet 2014 eller i
foråret 2014. der var i øvrigt ikke aktiver i selskabet.
x kunne ikke selv finde ud af at aflægge årsrapport, og der var ikke styr på bogføringen og bilagsmateria-
let. han bogførte ikke i løbet af de 2½ år selskabet var i drift. årsregnskabet blev lavet af én som hedder
”p1”, som påstod at han var revisor. det bemærkes, at kurator ikke er bekendt med, hvem p1 faktisk er.
x forklarede i øvrigt, at han ikke var klar over, om selskabet havde fravalgt revision.
                                                        -6-
     det var hans kone, p2, som foretog lønudbetalinger til de ansatte og indberettede a-skat. momsafregnin-
     gen tog han sig selv af, dog således, at det var skat, som fastsatte momsen. det var endvidere alene x,
     som havde fuldmagt til selskabets bankkonto…”
synspunkter
kurator har i sit processkrift af 2. februar 2015 til støtte for påstanden anført:
     ”… konkursboet gør til støtte for den nedlagte påstand overordnet gældende, at betingelserne for at på-
     lægge x konkurskarantæne, jf. konkurslovens § 157, er opfyldt.
     konkursboet gør i den forbindelse for det første gældende, at x har deltaget i ledelsen i s1 aps (i dag s
     aps under konkurs) senere end et år før fristdagen.
     x var således registreret direktør i s1 aps (i dag s aps under konkurs) i perioden fra selskabets stiftelse
     den 31. januar 2012 og frem til selskabets likvidation den 1. juli 2014. idet fristdagen i konkursboet er
     den 1. juli 2014, er den tidsmæssige betingelse hermed opfyldt, jf. konkurslovens § 157, stk. 1, 1. pkt., 2.
     led.
     konkursboet gør for det andet gældende, at x på grund af groft uforsvarlig forretningsførelse er uegnet til
     at deltage i ledelsen af en erhvervsvirksomhed, jf. konkurslovens § 157, stk. 1, 1. pkt., 3. led.
     konkursboet bemærker i den forbindelse,
     at      konkursen har ført til et ikke-ubetydeligt tab for kreditorerne, jf. ovenfor,
     at      konkursen bl.a. skyldes manglende angivelse og betaling af a-skat, am-bidrag, moms og vægtaf-
             gifter til skat i perioden 2012 – 2014,
     at      der er foretaget kontanthævninger fra selskabets konto med i alt kr. 547.300 uden nærmere be-
             grundelse, samt
     at      der ikke er foretaget bogføring i selskabet.
     konkursen kan dermed ikke henføres til ydre omstændigheder, men skyldes primært den af s1 aps (i dag
     s aps under konkurs) udviste adfærd, herunder den manglende økonomistyring i selskabet samt den
     manglende angivelse, indeholdelse og betaling af skatter og afgifter.
                                                    -7-
det bemærkes i forlængelse af ovenstående, at det må anses for groft uagtsomt, at s1 aps (i dag s aps
under konkurs) efter det oplyste ikke har foretaget sædvanlig bogføring. kurator er således ikke blevet be-
kendt med et eneste bogføringsbilag, og det må derfor antages, at alle relevante bogføringsbilag er destrue-
ret/bortskaffet. der er derved tale om helt fundamentale mangler ved bogføringen.
den manglende bogføring medfører endvidere, at det er umuligt at fastlægge de økonomiske forhold i sel-
skabet, herunder hvilke skatter og afgifter selskabet reelt skylder skat. henset til, at selskabet har mod-
taget indbetalinger på ca. kr. 7 mio. i løbet af selskabets levetid, må det dog antages, at selskabets reelle
skyldige momstilsvar er væsentlig højere end det af skat foreløbigt fastsatte. skat undersøger for tiden
forholdene herom nærmere, og vil på et senere tidspunkt træffe afgørelse herom. på baggrund af selskabets
modtagne indbetalinger skønnes det dog umiddelbart, at selskabets momstilsvar har været på mindst kr. 1
mio., således at skat reelt har lidt et betydeligt større tab end foreløbigt antaget.
det er ligeledes ikke muligt at fastslå, hvorvidt de kontante udbetalinger til x på i alt kr. 547.300, er vel-
begrundede. i mangel af oplysninger herom må det lægges til grund, at der er tale om et ulovligt an-
partshaverlån i henhold til selskabslovens § 210.
det må således antages, at x har beriget sig selv på bekostning af selskabets kreditorer, herunder skat.
det er tillige kurators umiddelbare opfattelse, at selskabets seneste aflagte årsrapport, jf. bilag 5, ikke op-
fylder betingelserne i årsregnskabsloven, idet årsrapporten ikke er blevet revideret.
kurator har endnu ikke kunnet komme i besiddelse af selskabets vedtægter, hvorfor det ikke har været mu-
ligt at be- eller afkræfte, hvorvidt selskabet har fravalgt revision. det bemærkes i den sammenhæng, at der
almindeligvis vil være en bemærkning om revisorfravalg i årsrapporten, hvilket ikke er tilfældet i nærvæ-
rende sag.
x har i øvrigt oplyst, at han ikke var klar over, om selskabet havde fravalgt revision, og bemærkede endvi-
dere i den sammenhæng, at det var en advokat, der havde udarbejdet selskabets vedtægter.
det er endvidere umiddelbart kurators opfattelse, at selskabets drift er blevet fortsat på et tidspunkt, hvor
det måtte have stået klart for x, at en videreførelse af selskabets drift ville medføre tab for kreditorerne.
                                                         -8-
     samtlige ovennævnte forhold taler for at pålægge x konkurskarantæne, jf. lovforslag nr. 131 af 30. januar
     2013, de særlige bemærkninger til § 157 …
     konkursboet gør med henvisning til ovenstående for det tredje gældende, at det under hensyn til x hand-
     lemåde og omstændighederne i øvrigt er rimeligt at pålægge ham konkurskarantæne, jf. konkurslovens §
     157, stk. 2.
     konkursboet bemærker herom, at x efter boets opfattelse har overtrådt straffelovens § 302, stk. 1, nr. 1 og
     2, idet han særligt groft har overtrådt lovgivningens krav til bogføring, herunder kravene om registrering
     af transaktioner og udfærdigelse af regnskabsmateriale, opbevaring af regnskabsmateriale, herunder be-
     skrivelser af bogføring og systemer til opbevaring og fremfindelse af materiale, jf. nedenfor.
     således synes bogføringslovens § 16, stk. 1, jf. §§ 6-10 at være overtrådt, idet x ikke har overholdt pligten
     til at indrette selskabets bogføring efter god bogføringsskik, herunder sikre at alle transaktions- og kon-
     trolspor registreres efter reglerne, at der etableres transaktions- og kontrolspor, samt at kvalitetskravene
     til opbevaringen af regnskabsmateriale overholdes.
     hertil kommer, at det tillige fremgår af bogføringslovens § 16, stk. 1, jf. § 13 og 14, at x som direktør
     havde en pligt til at opbevare selskabets regnskabsmateriale ved ophør af bogføringspligten og tillige hav-
     de en pligt til at videregive regnskabsmaterialet til en ny ledelse samt til at udarbejde beskrivelse af sy-
     stemer til registrering og opbevaring af regnskabsmateriale mv.
     x har under afhøringen i skifteretten den 26. november 2014 forklaret, at han ikke har bogført i løbet af de
     2½ år selskabet var i drift, hvorfor der ikke findes hverken bogføring eller bilagsmateriale.
     konkursboet gør endelig gældende, at konkurskarantæne skal pålægges x for tre år, jf. konkurslovens §
     158, stk. 1, idet ingen særlige grunde taler for at pålægge x konkurskarantæne i en kortere periode.
     konkursboet gør med henvisning til ovenstående gældende, at der i nærværende sag er tale om et syste-
     matisk og længerevarende tilfælde af uforsvarlig forretningsførelse…”
sø- og handelsretten skal udtale:
                                                 -9-
efter de foreliggende oplysninger lægger retten som ubestridt til grund, at der ikke er foreta-
get bogføring i selskabet, at selskabets ledelse har undladt angivelse og betaling af skat og
moms i den relevante periode, og at der i samme periode er foretaget uberettigede hævnin-
ger på selskabets konto. x har således overtrådt bogføringslovens og selskabslovens regler.
da selskabets kreditorer, herunder skat med et krav på foreløbigt ca. 298.000 kr., er påført
ikke-ubetydelige tab, som må antages at skyldes x’s adfærd som selskabets direktør, findes
han derfor uegnet til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 12.500 kr.
                                         jeanette melchior
                                              (sign.)
                                           ___ ___ ___
                                 udskriftens rigtighed bekræftes
                                     sø- og handelsretten, den
